section_heading: Financije
paragraph_text: Do 1760. britanski je monarh sve troškove plaćao prihodima iz nasljedstva, među kojima je bila i zarada koju je donosilo Krunsko imanje (nekretnine u kraljevskom vlasništvu). Kralj Đuro III. predao je nasljedne prihode Krune parlamentu u zamjenu za apanažu ("Civilnu listu"), i taj je aranžman ostao na snazi sve do 2012. godine. Osim toga, godišnja subvencija za nekretnine služila je za održavanje kraljevskih rezidencija, a iz godišnje subvencije za putovanja plaćali su se putni troškovi. Civilna lista pokrivala je većinu troškova, uključujući plaće osoblja, državne posjete, javne dužnosti i troškove reprezentacije. Visine apanaže utvrđivao je parlament svakih deset godina, a sva ušteda bila bi prenijeta u iduće desetogodišnje razdoblje. Od 2012. do 2020. Civilnu listu i subvencije zamijenila je jedinstvena "Suverenova apanaža" u iznosu od 15% godišnjeg prihoda Krunskog imanja.<ref>